En bell caso, os antigos hespitals de montanya (en francés hospices) se consideran antecedents inmediatos d'os actuals cubilars guardaus; yeran solidas construccions que se feban muit amán de bells puertos de montanya que se feban servir como vías de comunicación entre as vals. Istos hespitals feban fainas destacadas, acubillaban y daban alimento a os viachers fatigaus y a os que recorreban a piet o Pireneu tanto por motivos relichiosos como comercials. O mas important en Aragón ye o Hespital de Benás a tamas de que fa pocos anyos fue en buena parti convertiu en un hotel.